**R O M Â N I A**  **Văzut:**

**JUDEŢUL MUREŞ P R I M A R**

**CONSILIUL LOCAL MUNICIPAL TÎRGU-MUREŞ dr. Dorin Florea**

**Nr. 9978 din 17 februarie 2015**

**E X P U N E R E D E M O T I V E**

**privind unele măsuri în domeniul inscripţionării monumentelor istorice de pe raza municipiului Tîrgu-Mureş**

 Municipiul Tîrgu-Mureş deţine un amplu şi valoros patrimoniu arhitectural care conferă oraşului o identitate inconfundabilă. În întreg arealul administrativ al municipiului Tîrgu-Mureş sunt prezente 159 monumente istorice, desemnate ca atare în Lista monumentelor istorice 2010. Acest important patrimoniu arhitectural istoric reprezintă un valoros capital pentru municipiul Tîrgu-Mureş şi pentru locuitorii săi şi care pus în evidenţă ar spori potenţialul turistic al oraşului. Un pas în acest sens este semnalizarea acestuia. În această ordine de idee consider oportună şi prioritară iniţierea unui proiect de hotărâre de consiliul local referitor la aplicarea însemnelor distinctive şi a siglelor de monumente istorice, prin care să se reglementeze şi să se sprijine la nivel local inscripţionarea monumentelor istorice din municipiul Tîrgu-Mureş.

 Semnalizarea monumentelor istorice înscrise în Lista monumentelor istorice este reglementată prin Legea nr. 422 din 2001, privind protejarea monumentelor istorice. În conformitate cu art. 47 lit.(d) Primarul are obligaţia de a „asigură prin aparatul propriu de specialitate şi în colaborare cu direcţia pentru cultură, culte şi patrimoniul cultural naţional judeţeană, respectiv a municipiului Bucureşti, aplicarea însemnelor distinctive şi a siglelor de monumente istorice şi controlează întreţinerea lor de către proprietar” iar conform art. 36 alin.(1) lit. „k”, în scopul protejării monumentelor istorice proprietarii şi titularii dreptului de administrare sau ai altor drepturi reale asupra monumentelor istorice sun obligaţi „să permită montarea şi să întreţină însemnul distinctiv care marchează calitatea de monument istoric a imobilului”.

Prin Ordinul nr. 2815/2014 pentru modificarea şi completarea Ordinului Ministrului Culturii şi Cultelor nr. 2.237/2004 privind aprobarea Normelor metodologice de semnalizare a monumentelor istorice se instituie însemnul distinctiv, sigla şi modalitatea de inscripţionare în limba română, în una sau mai multe limbi minoritare, după caz, precum şi în două limbi de circulație internaţională a monumentelor istorice. Însemnele distinctive, siglele şi inscripţionarea se execută din tablă emailată în culori alb 100% şi maron pantone 491 C 100% sau, după caz, din alte materiale durabile, rezistente la intemperii: piatră, marmură, metal, prelucrat, plexiglas şi altele asemenea.

Util ar fi ca inscripţionarea monumentelor istorice să conţină şi QR code (quick response code). Acesta este un cod de bare care poate fi citit de smartphone-uri şi care oferă acces rapid la anumite site-uri pe internet. QR code-urile stochează adrese URL fiind astfel foarte utile pentru obţinere de informaţii pe internet în legătura cu subiectul căutat. În vederea aplicării QR code se vor face demersurile legale necesare la instituţiile de stat abilitate.

Faţă de cele expuse, propun Consiliului local Tîrgu-Mureş spre aprobare alăturatul proiect de hotărâre.

**Iniţiator,**

**viceprimar, jrs. Peti Andrei**

**R O M Â N I A PROIECT**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2015**

**privind unele măsuri în domeniul inscripţionării monumentelor istorice de pe raza municipiului Tîrgu-Mureş**

***Consiliul local municipal Tîrgu-Mureş, întrunit în şedinţă ordinară de lucru,***

Văzând Expunerea de motive nr. 9978 din 17 februarie 2015 prezentată deviceprimarul Peti Andrei **privind unele măsuri în domeniul inscripţionării monumentelor istorice de pe raza municipiului Tîrgu-Mureş**;

Având în vedere prevederile Legii nr. 422/2001 privind protejarea monumentelor istorice republicată, cu modificările ulterioare şi prevederile Ordinului nr. 2815/2014 pentru modificarea şi completarea Ordinului Ministrului Culturii şi Cultelor nr. 2.237/2004 privind aprobarea Normelor metodologice de semnalizare a monumentelor istorice;

În conformitate cu prevederile art. 36 alin.(1), (2), lit. „d”, alin.(6) lit. „a” pct. 10, alin. (9), art. 45 alin. (2) şi art. 115 alin.(1) lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art.1.** Se ia act de Lista monumentelor istorice aprobată prin Ordinul Ministerului Culturii şi Cultelor nr. 2.314/2004 privind aprobarea Listei monumentelor istorice, actualizată, cuprinsă în anexă, face parte integrantă din prezenta hotărâre.

**Art.2.** Se aprobă începerea procedurilor de semnalizare a monumentelor istorice din municipiul Tîrgu-Mureş conform prevederilorLegii nr. 422 din 2001, privind protejarea monumentelor istorice şi ale Ordinului nr. 2815/2014 pentru modificarea şi completarea Ordinului Ministrului Culturii şi Cultelor nr. 2.237/2004 privind aprobarea Normelor metodologice de semnalizare a monumentelor istorice până la data de 31 decembrie 2015.

**Art. 3.** Se aprobă demararea procedurilor de identificare a unor organisme sau instituţii de specialitate pentru avizarea textelor de inscripţionare a monumentelor istorice şi promovarea solicitării obţinerii avizului Comisiei zonale a monumentelor istorice.

**Art. 4.** La avizarea inscripţionării se solicită marcarea şi inscripţionarea monumentelor şi în limba maghiară, raportat la componenţa etnică a municipiului Tîrgu-Mureş.

**Art. 5.** Cu aducerea la îndeplinire a prezenta hotărâri se încredinţează Direcţia Arhitect Şef, Direcţia economică şi Serviciul Public Administraţia Domeniului Public.

 **Viza de legalitate**

 **Secretarul Municipiului Tîrgu-Mureş**

 **Maria Cioban**